कैंब्रिज में चीन को शांतिप्रिय देश कहा था, अब बोले- भारत को उससे सतर्क रहने की जरूरत
Rahul Gandhi Britain Visit Update - राहुल ने कहा कि जो लोग प्रधानमंत्री मोदी या उनकी सरकार पर सवाल उठाते हैं, उस पर हमला किया जाता है। BBC के साथ भी यही हुआ। राहुल ने इनकम टैक्स रेड, लोकसभा चुनाव में उम्मीदवारी और इंडिया-चीन रिलेशनशिप पर भी बात की।
कैंब्रिज में चीन को शांति पसंद और नेचर से जुड़ा देश बताने वाले राहुल गांधी का रुख अब बदल गया है। कैंब्रिज से करीब 100 किलोमीटर दूर लंदन में इंडियन जर्नलिस्ट एसोसिएशन के इंडिया इनसाइट्स प्रोग्राम में राहुल ने कहा- इंडिया को चीन से सतर्क रहने की जरूरत है। वह बॉर्डर पर बहुत ज्यादा एक्टिव और एग्रेसिव है।
7 दिन के ब्रिटेन दौरे पर गए कांग्रेस सांसद राहुल गांधी ने एक बार फिर मोदी सरकार की खुले मंच पर आलोचना की है। लंदन में इंडियन जर्नलिस्ट एसोसिएशन ने इंडिया इनसाइट्स के तहत राहुल गांधी से चर्चा की। इस दौरान राहुल ने कहा- देश का अपमान मैं नहीं, बल्कि खुद PM मोदी करते हैं।
राहुल ने कहा कि जो लोग प्रधानमंत्री मोदी या उनकी सरकार पर सवाल उठाते हैं, उस पर हमला किया जाता है। BBC के साथ भी यही हुआ। राहुल ने इनकम टैक्स रेड, लोकसभा चुनाव में उम्मीदवारी और इंडिया-चीन रिलेशनशिप पर भी बात की।
राहुल बोले- जयशंकर मेरे पॉइंट ऑफ व्यू को समझना नहीं चाहते
राहुल गांधी ने कहा- कांग्रेस पार्टी की चीन को लेकर पॉलिसी एकदम क्लियर हैं। हमें बिल्कुल मंजूर नहीं कि कोई भी हमारे देश की जमीन में इंटर करे और हमें बुलिंग करे। चीन हमारी जमीन पर घुसा और हमारे सैनिकों को मार दिया, लेकिन प्रधानमंत्री नरेंद्र मोदी इसको मानने से इनकार करते हैं।
हमें चीन की तरफ से दी जाने वाली धमकी को समझना चाहिए और उसको लेकर प्रतिक्रिया भी देना चाहिए। मैंने इस मामले को लेकर फॉरेन मिनिस्टर एस.जयशंकर से बातचीत की, लेकिन चीन की धमकी को लेकर वह मेरे पॉइंट ऑफ व्यू को समझना नहीं चाहते हैं। चीन की तरफ से दी जा रही धमकी को सरकार नहीं समझ रही है।
पढ़िए राहुल ने क्या-क्या कहा...
राहुल गांधी की 4 बड़ी बातें...
रविवार को प्रवासियों को संबोधित करेंगे राहुल 
राहुल गांधी ब्रिटेन के एक सप्ताह के दौरे पर हैं। वे कैंब्रिज यूनिवर्सिटी में बिग डेटा एंड डेमोक्रेसी के अलावा भारत-चीन संबंधों पर भी क्लोज्ड रूम सेशन में भी हिस्सा लेने वाले हैं। इसके साथ वे आईओसी के यूके चैप्टर के तहत प्रवासी कार्यक्रम में बोलेंगे। वह एक पार्लियामेंट इवेंट और यूके चैथम हाउस के प्रीमियर थिंक टैंक इवेंट में भी बोलेंगे। 7 मार्च को वे भारत लौट आएंगे।
राहुल गांधी से जुड़ी ये खबरें भी पढ़ें...
कैंब्रिज में राहुल ने चीन की तारीफ की, कहा- चीन शांति पसंद देश
कांग्रेस नेता राहुल गांधी ने ब्रिटेन की कैंब्रिज यूनिवर्सिटी में चीन की तारीफ की। उन्होंने कहा कि चीन का इंफ्रास्ट्रक्चर देखिए, वहां रेलवे हो, एयरपोर्ट हो, सबकुछ नेचर से जुड़े हैं। चीन प्रकृति से मजबूती से जुड़ा हुआ है। वहीं, अगर हम अमेरिका की बात करें तो वह खुद को नेचर से भी बड़ा मानता है। यह बताने के लिए काफी है कि चीन को शांति पसंद है। वहां सरकार एक कॉर्पोरेशन की तरह काम करती है। पढ़ें पूरी खबर..
लर्निंग टु लिसन यानी सुनने की कला पर भी बोले थे राहुल
राहुल के 7 दिन के ब्रिटेन दौरे की शुरुआत 1 मार्च से हुई। उन्होंने कैंब्रिज यूनिवर्सिटी में बिजनेस स्कूल के छात्रों को संबोधित किया था। राहुल ने कहा कि हम एक ऐसी दुनिया को बनते हुए नहीं देख सकते, जो लोकतांत्रिक मूल्यों से जुड़ी हुई न हो। इसलिए, इस बारे में हमें नई सोच की जरूरत है। सुनने की कला बहुत पावरफुल होती है। दुनिया में लोकतांत्रिक माहौल को बढ़ावा देने के लिए नई सोच जरूरी है, लेकिन उसे थोपा न जाए। पढ़ें पूरी खबर...